|  |
| --- |
| Suleiman Nyambui (649),Miruts Yifter (191), Kaarlo Maaninka (208) |
|  |
| Kuld | 1980 | 5000 m jooksus |
| Kuld | 1980 | 10 000 m jooksus |
| Pronks | 1972 | 10 000 m jooksus |

**Miruts Yifter** (amhara keeles ምሩፅ ይፍጠር; 1. jaanuar 1938 või 15. mai 1944 Adigrat – 22. detsember 2016 Toronto, Kanada) oli Etioopia pikamaajooksja, kahekordne olümpiavõitja.

Yifter töötas noorena tehasetöölise ja autojuhina. Tema pikamaajooksuvõimet pandi tähele pärast seda, kui ta asus teenima Etioopia lennuväes.

Yifter kutsuti Etioopia koondisse juba 1968. aasta suveolümpiamängudeks Méxicos, kuid olümpiadebüüdi tegi ta siiski neli aastat hiljem Müncheni olümpiamängudel, kus võitis 10 000 m jooksus soomlase Lasse Viréni ja belglase Emiel Puttemansi järel pronksmedali. Yifter pidi osalema ka 5000 m jooksus, kuid jäid starti hiljaks ega saanud osaleda.

Pärast 1972. aasta olümpiamängudelt naasmist pidi ta Etioopia sõjaväelise riigivõimu ajal vanglas istuma, kuna ta ei olnud olümpiamängudelt võitnud kuldmedalit. Sellest hoolimata jätkas Yifter treenimist ja sai osaleda 1973. aasta alguses toimunud Aafrika mängudel Lagoses, kus võitis kuldmedali 10 000 meetri jooksus, edestades järgmisi üle 40 sekundiga. 5000 m jooksus võitis keenialase Ben Jipcho järel hõbemedali.

Ta jäi kõrvale 1976. aasta suveolümpiamängudest Montréalis, kuna paljud Aafrika riigid, sh Etioopia, boikoteerisid neid mänge.

6. aprillil 1977 jooksis ta Puerto Ricos Coamos poolmaratonis uue maailmarekordi – 1:02.56,3.

1979. aasta Aafrika meistrivõistlustel Dakaris võitis ta kuldmedali nii 5000 kui ka 10 000 meetri jooksus.

Aastatel 1977 ja 1979 võidutses ta maailma karikavõistlustel mõlemal korral nii 5000 kui ka 10 000 meetri jooksus.

1980. aasta suveolümpiamängudel Moskvas võitis ta kuldmedali 5000 meetri ja 10 000 meetri jooksus. Mõlemal korral saavutas ta võidu talle omase 300-meetrise lõpuspurdiga.

1982. aastal võitis ta krossijooksu maailmameistrivõistlustel kuldmedali meeskondlikus arvestuses.

2008. aasta suveolümpiamängude avatseremoonial oli Yifter Etioopia lipukandja.

Pärast sportlaskarjääri lõppu tegutses ta treenerina. 1990. aastate lõpus kolis Yifter Kanadasse. Ta suri 2016. aasta 22. detsembril Torontos.

Haile Gebrselassie on nimetanud Yifteri üheks oma suurimaks eeskujuks.

Yifteri täpne sünniaeg pole aega ja see tekitas küsimusi juba 1980. aasta Moskva olümpiamängude ajal. Rahvusvaheline Kergejõustikuliit (IAAF) märgib tema sünniajaks 15. maid 1944, kuid mõnede teiste andmete järgi oli ta sündinud 1938. aastal.

Saavutused
----------

###  Olümpiamängudel

* 1972 Saksamaa München
	+ Pronks pronksmedal 10 000 m jooksus (**27.41,0**)
* 1980 Nõukogude Liit Moskva
	+ Kuld **olümpiavõitja** 5000 m jooksus (**13.20,91**)
	+ Kuld **olümpiavõitja** 10 000 m jooksus (**27.42,69**)

### Maailma karikavõistlustel

* 1977 Saksamaa Düsseldorf
	+ 1. koht 5000 m jooksus (**13.13,82**)
	+ 1. koht 10 000 m jooksus (**28.32,3**)

* 1979 Kanada Montréal
	+ 1. koht 5000 m jooksus (**13.35,9**)
	+ 1. koht 10 000 m jooksus (**27.53,07**)

Viited
------

1. 1 2  Miruts Yifter. sports-reference.com. Vaadatud 25.12.2016
2. 1 2 3 4 5  "Miruts Yifter - 'Bekele reminds me of myself'". iaaf.org. 14. august 2014. Vaadatud 25.12.2016
3. 1 2  "Suri kahekordne Moskva olümpiavõitja ja Gebrselassie suur eeskuju". ERR Sport. 23. detsember 2016. Vaadatud 25.12.2016
4. ↑
5. ↑  "Ethiopian Running Legend Miruts Yifter Dies". iaaf.org. 23. detsember 2016. Vaadatud 25.12.2016
6. ↑  Miruts Yifter IAAF-i lehel. Vaadatud 25.12.2016

Välislingid
-----------

* Miruts Yifter Olümpiamängude kodulehel
* Miruts Yifter Rahvusvahelise Kergejõustikuliidu kodulehel Muuda Vikiandmetes
* 5000 meetri jooksu finaal 1980. aasta olümpiamängudel youtube.com
* 10 000 meetri jooksu finaal 1980. aasta olümpiamängudel youtube.com

| * v
* r
Meeste 5000 m jooksu olümpiavõitjad |
| --- |
| 
1912: Hannes Kolehmainen • 1920: Joseph Guillemot • 1924: Paavo Nurmi • 1928: Ville Ritola • 1932: Lauri Lehtinen • 1936: Gunnar Höckert • 1948: Gaston Reiff • 1952: Emil Zátopek • 1956: Vladimir Kuts • 1960: Murray Halberg • 1964: Bob Schul • 1968: Mohammed Gammoudi • 1972: Lasse Virén • 1976: Lasse Virén • 1980: Miruts Yifter • 1984: Saïd Aouita • 1988: John Ngugi • 1992: Dieter Baumann • 1996: Vénuste Niyongabo • 2000: Millon Wolde • 2004: Hicham El Guerrouj • 2008: Kenenisa Bekele • 2012: Mo Farah • 2016: Mo Farah • 2020: Joshua Cheptegei |

| * v
* r
Meeste 5 miili ja 10 000 m jooksu olümpiavõitjad |
| --- |
| 5 miili | 
1906: Henry Hawtrey • 1908: Emil Voigt |
| 10 000 m | 
1912: Hannes Kolehmainen • 1920: Paavo Nurmi • 1924: Ville Ritola • 1928:& Paavo Nurmi • 1932: Janusz Kusociński • 1936: Ilmari Salminen • 1948: Emil Zátopek • 1952: Emil Zátopek • 1956: Vladimir Kuts • 1960: Pjotr Bolotnikov • 1964: Billy Mills • 1968: Naftali Temu • 1972: Lasse Virén • 1976: Lasse Virén • 1980: Miruts Yifter • 1984: Alberto Cova • 1988: Brahim Boutayeb • 1992: Khalid Skah • 1996: Haile Gebrselassie • 2000: Haile Gebrselassie • 2004: Kenenisa Bekele • 2008: Kenenisa Bekele • 2012: Mo Farah • 2016: Mo Farah • 2020: Selemon Barega |